Kungiyar Kwallon Kafa ta Nasarawa kungiyar ƙwallon ƙafa ce da ke zaune a garin Lafia, Nasarawa . Suna taka leda a gasar Firimiyar Nigeria. File:Nasarawa United logo.png An kafa kungiyar ne a 2003 bayan da gwamnatin Nasarawa ta karɓe kungiyar Black Stars FC ta Gombe . Sun shiga gasar Firimiya ta Najeriya a shekarar 2004–05. Filin wasansu, Lafia Township Stadium, yana da ɗaukar yan kallo 5,000. [1] Sunan kulab din shine Solid Miners . Ƙungiyar ta shiga cikin ƙarancin kuɗi a cikin kakar 2008-09 wanda wani ɗan wasa ya bayyana ana barin su da "yunwa". Wasan gidan da aka yi 1-1 a ranar 7 ga Maris a kan Niger Tornadoes ya sa magoya bayan gida yin bore har ma suka bi Tornadoes zuwa otal ɗin suka kai musu hari a can. [2] An tura kungiyar su buga a garin Ibadan har zuwa karshen wannan kakar kuma sun bada tabbacin faduwa zuwa kungiyar tarayyar Najeriya tare da sauran wasanni uku. Sakamakon bashin na naira miliyan 46 (Kusan dala 300,000) ya yi barazanar soke kakar wasa ta 2009-10. A tsakiyar wannan kakar, rahotanni sun ce bashin ya kai naira miliyan 58 ($ 387,000) kuma kungiyar ta rasa wasanni 16 saboda halin rashin kudi da take ciki.